Ssdeq n leqbayel yemmal-d idles amaziɣ, imi d netta i d lsas-is iɣ-yettağğan ad nissin tulmisin tidelsanin tasnalsaniyin n tmetti n yimaziɣen. Ssdeq-agi n leqbayel mačči kan d ccbaḥa i irennu i tmeṭṭut maεna yessebgan-d azal n umḍiq anda itt-xeddmen, d wayen akk s wayes i ttamnen yemdanen d wassaɣ yellan gar-asen akked wasseɣ gar uzamul d ugama, lukan mačči d tameṭṭut is-yefkan azal i ssdeq-agi n leqbayel tettεelliq-it di yal tagnit, terna tḥureb ɣef tgemmi-is deg umaḍal amaziɣ, ahat tura yedda deg ubrid n tatut.